**Notă informativă**

la proiectul Hotărârii Guvernului ,,Cu privire la aprobarea priorităților de politici sectoriale (2019-2021)”

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul Hotărârii Guvernului ,,Cu privire la aprobarea priorităților de politici sectoriale (2019-2021)” a fost elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite**
 |
| Prezentul proiect de hotărâre a fost elaborat întru atingerea obiectivelor stabilite în Legea pentru aprobarea Strategiei naționale de dezvoltare „Moldova 2020” nr.166 din 11 iulie 2012 (Monitorul Oficial al Republicii Moldova, 2012, nr.245-247, art.791), precum și în scopul creșterii bunăstării, siguranței și calității vieții cetățenilor Republicii Moldova.Astfel, pentru a oferi un cadru unic, transparent a activităţii Executivului, s-a propus identificarea priorităților de politici sectoriale, raportate la obiectivele de guvernare și direcțiile de acțiune cuprinse în documentele strategice de guvernare.Proiectul menționat oferă o viziune clară (inclusiv și pentru partenerii externi de dezvoltare) a priorităților de politici de guvernare a Republicii Moldova pentru perioada 2019-2021. Ţinând cont de conjunctura sociopolitică creată, Guvernul îşi va baza activitatea pe prioritățile de politici sectoriale stabilite în proiect și va crea toate premisele necesare realizării acestora.Optica prezentului proiect de hotărîre este de a produce un impact economico-social pe fiecare dintre dimensiunile identificate, prin accelerarea reformelor instituţionale, consolidarea capacităţilor autorităţilor publice, sporirea calităţii serviciilor publice. Această abordare face posibilă prioritizarea domeniilor de intervenţie ale statului şi supunerea acestora unui obiectiv bine definit: asigurarea dezvoltării economice calitative şi, implicit, reducerea sărăciei. |
| 1. **Fundamentarea economico-financiară**
 |
| Implementarea prevederilor se va efectua în limita mijloacelor bugetare planificate în Bugetul Public Național. |
| 1. **Avizarea și consultarea publică a proiectului**
 |
| În conformitate cu prevederile Legii nr.317-XV din 18 iulie 2003 privind actele normative ale Guvernului și ale altor autorități ale administrației publice centrale și locale, Ministerul Finanțelor a consultat prezentul proiect de hotărîre cu părțile interesate și îl prezintă Guvernului pentru aprobare. |

**MINISTRU Octavian ARMAȘU**